Toomas Väli (sõjaväelane)

Toomas Väli (sündinud 10. mail 1972 Tallinnas) on Eesti sõjaväelane, kolonel, aastast 2025 Eesti Sõjaväepolitsei ülem, endine kaitseväe peastaabi operatsioonide osakonna ülema asetäitja, endine NATO Rahvusvahelise Kirdekorpuse vanemstaabiohvitser.Autoritest, Riigikogu toimetised lk 221

Haridus
Ta on lõpetanud Tallinna 47. Keskkooli 1990. Õppis Tartu Ülikoolis ajalugu 1990-1992. 

Soome Riigikaitse Ülikooli lõpetas ta 1995 ohvitseri ja 2003 vanemstaabiohvitserina.

Teenistus 
Sõjalise karjääri kasuks otsustas ta 1992. aastal Tartu–Võru bussilt maha astudes – läks ja koputas Kuperjanovi pataljoni uksele ja palus end vabatahtlikuks võtta.Marii Karell, 3 korda Toomas Väli - igaüks erinevatelt ametialadelt, Eesti Päevaleht, 27. november 2004 Ajateenistuses oli Väli Kuperjanovi Üksik-jalaväepataljonis kuni 1993. 

Üksikus Raadiotehnilises Õhutõrjepataljonis (ÜRÕP) oli ta rühma- ja kompaniiülem 1995–1996.

Kaitseväe peastaabis oli ta operatiiv- ja väljaõppeosakonna (J3/7) vanemstaabiohvitser 2003–2008. 

J3/7 staabiohvitserina kaitses Väli 2004–2008 avalikult ajateenistusel baseeruvat reservarmee kontseptsiooni avaldades sellekohaseid artikleid üleriigilises ajakirjanduses. Kaitseministeeriumi ametnikud ja mõned poliitikud (eelkõige hilisem kaitseminister Jürgen Ligi) süüdistasid Välit seetõttu ohvitserile sobimatus käitumises – päevapoliitikasse sekkumises. Tollane õiguskantsler Allar Jõks leidis aga, et ohvitseridel on õigus avaldada oma arvamust. 

Iraagis teenis ta Eesti üksuste kontingendi vanemana Iraagi Rahvusvaheliste Jõudude (Multinational Force- Iraq, MNF-I) staabis. Seal oli ta vanemstaabiohvitser 2004 ja 2008. 

Vahipataljoni ülemana teenis ta 2009–2011. Sel perioodil sai ta Ameerika Ühendriikide armee tunnustusmedaliVahipataljoni ülem major Toomas Väli sai Ameerika Ühendriikide armee tunnustusmedali, Uus Eesti, 15. jaanuar 2010. 

Eesti alalises esinduses NATO juures oli ta vanemstaabiohvitser 2011–2014. 

Tallinna maleva staabiülemana teenis ta 2014–2016 ja samas pealikuna 2016–2018. 

Kaitseliidu peastaabis teenis ta operatiivosakonna (G3) ülemana 2018–2020. 

NATO Rahvusvahelises Kirdekorpuses (MNC NE) oli ta vanemstaabiohvitser 2020–2023. 

Seejärel oli ta kaitseväe peastaabi operatsioonide osakonna (J3) ülema asetäitja. 

17. juunil 2025 andis president Alar Karis talle koloneli auastme. 
Alates 17. juulist 2025 on ta Eesti Sõjaväepolitsei ülem. 

2025. aastal lõpetas Väli Balti Kaitsekolledži kindralstaabikursuse.

Tunnustus 

Teenistuse jooksul on kolonel Välit tunnustatud mitmete Eesti ja välisriikide autasudega, sealhulgas kaitseväe teenetemärgi ja maaväe ohvitseri kuldristiga, samuti vahipataljoni teenetemärgiga. Kaitseliidu poolt on talle omistatud teenetemärgid Tallinna, Tartu ja Rapla malevate poolt. Välisriikidelt saadud autasude hulgas on ka Ameerika Ühendriikide armee, Taani kodukaitse ning Soome maakaitseühingu teenetemedalid.

Kuuluvus ühendustesse 
Eesti Kaitseliit, Eesti Reservohvitseride Kogu, Korporatsioon Revelia, MTÜ Eesti Kaitseväe Veteranid, MTÜ Männiku Laskurklubi.

Muu
Ansamblis Mustad Kolonelid ta laulab ja mängib rütmikitarri, mandoliini, vajadusel ka bandžot. 

On tõlkinud ja toimetanud sõjandusalast kirjandust.

Artikleid
Leibnitzid (ja Sorosed) ei sobi vahisõdurikski. Kaitse Kodu (I) 1997
Sammal ei saa kasvada? Kaitse Kodu, (II) 1997
Täpsest laskurist snaiprini. Kaitse Kodu, (IX) 1997
Aprillis algas sõda. Kaitse kodu, (III) 1998; (IV) 1998; (V) 1998; (VI) 1998. Refereering raamatust  C.Winberger & P. Schweitzer "The Next War"
Kaitse Kodu metsas sääskedele söödaks. Kaitse Kodu, (IV) 1998
Kuulipilduja Maxim ehk kuidas tulistada kiiremini? Kaitse Kodu (V), 1998
Kas vajame mänguarmeed?, Sõdur 1(16), 1998
Maailma parim õhutõrjesuurtüki imitaator on Eestis, Sõdur 3-4 (18-19) 1998
Kirjastus TEA üllitis- ellujäämise käsiraamat. Kaitse Kodu (I)1999
Kaitse inglise moodi. Kaitse Kodu (II) 1999
Kes julgeb- see võidab! Kaitse Kodu (II) 1999; (III) 1999; (I) 2000; (II) 2000; (III) 2000; (IV) 2000; (V) 2000; (VI) 2000
Kaitseväeteenistusest üht ja teist moodi. Kaitse Kodu (III) 1999
Punaarmee esimene taganemine Talvesõjas, Sõdur 4(23), 1999
Ida-Timor - surriikide reaalpoliitika ohver , Sõdur 1(24), 2000; 2 (25) 2000
Üks ununenud sõda- N. Liidu interventsioon Afganistani 1979-1989. Kaitse Kodu (II) 2001; (III) 2001; (IV) 2001; (V) 2001; (VI) 2001; (I) 2002; II (2002); (III) 2002
Arutlus sõjateaduse olemusest , Sõdur 4(35) 2002
Sõjajärgne anarhia Iraagis, (kaasautor leitnant Tarmo Ränisoo), 26.aprill 2003

Eestile ei sobi palgaarmee, Äripäev, 04.september 2003
Milleks Islandile armee, Postimees, 02.oktoober 2003
Rahvavägi või palgaarmee, Sirp, 03.oktoober 2003
Rohkem allikakriitilist mõtlemist, Eesti Päevaleht, 08.oktoober 2003
Kõrgtehnoloogiline sõdur, Postimees,09.detsember 2003
Sõjaline konflikt ja kultuuriväärtused, Sõdur, nr. 2(37), 2003 
Palgaline kaadriarmee Eestisse, Sõdur nr 3 (38), 2003 
Asendusteenistus- haritlaste kohustus ja vastutus riigi ees? AKEN, juuni 2003
Teine ristisõda ajateenistuse vastu, Sirp, 26. november 2004
Reformide sõjaline vajadus ja loogika, Sõdur, 2 (41), 2004
Emotsioonideta sõjalisest operatsioonist ja valimisprotsessist Iraagis, Sirp, 21.jaanuar 2005
Euroliidu lahingugrupp ja kaitsevägi , Sõdur 1 (44) 2005 
Terroristi relvastus ja rünnakumeetodid, Eesti Päevaleht (Riigi Kaitse), 25.detsember 2005
Mõtteid teadussaavutuste rakendamisest riigikaitselistel eesmärkidel, Sõdur (1) 45, 2006
Palgaarmee hind: 14 protsenti riigieelarvest, Sõdur (1) 45, 2006
Laar toob lahingud küdeva kamina kõrvale ,  Sõdur 2 (46), 2006
Mõtteid Läti ja Eesti riigikaitsest, Diplomaatia, 17.august 2007 
Kaks erinevat Iraaki- kas oleme sõda võitmas ?,  Postimees (AK), 27.september 2008 
Iraagist detsembris 2008, Eesti Päevaleht, 19.detsember 2008 
Operatsiooni Iraagi Vabadus strateegilised eesmärgid, Sõdur 1(62), 2009 

Võtke eeskuju sellest, mida soomlased teevad, Diplomaatia, 01.jaanuar 2010
Afganistani võiks juhtida nagu juhitakse Kasahstani, Eesti Ekspress (Riigikaitse), 7. juuli 2011
Tallinna malev: mis toimus eelmisel aastal ja mis ootab ees aastal 2018. Tallinna maleva teataja, 2018. 
Maleva embleemist. Tallinna maleva teataja, 2018.
„Lühhikke õppetus“ vääramatust jõust, Sõdur. nr.2 (112) 2020
Enhancing Forward Presence from Regional perspective, LANDPOWER Magazine, Spring Issue 2021.
Kaitseliidust, vabast tahtest ja kohustustest, Raplamaa sõnumid, 13.aprill 2022
Poola kasvatab end taas kiiresti sõjaliseks suurjõuks Euroopas, Postimees, 24.august 2022
Ukraina sõda läbi doktrinaalse prisma, Postimees, 24.september 2022
Mida toob NATO lähitulevik?, (kaasautor v-vbl Rome Kuusik), Riigikogu Toimetised, nr 47, juuni 2023

Viited

Kategooria:Eesti kolonelid
Kategooria:Sündinud 1972